title: صلاح الدين مزوار
text: صلاح الدين مزوار كان خدم ف لبدية د تّمانينات ف دّيپرطومو لإداري ف وكالة توزيع لما و تّريسينتي ف رّباط و طانجا، قبل ما يلتاحق ب مكتب ستيغلال لمراسي (من 1986 تال 1991). و ف عام 1991 لتاحق ب مجموعة سپنيولية متخصصة ف تّيكستيل، و تعيّن مودير عام د لفرع ديالها ف مدينة سطات، موراها تولّا مهمة د مودير تيجاري د لمجموعة براسها ف لمغريب و إفريقيا و شّرق لأوسط. تّنتاخب صلاح الدين مزوار، ملي كان ديجا عضو د لّجنة لمركزية د تّجمع لوطني د لأحرار، ف يونيو 2002 رايس د لجمعية لمغريبية د صّناعات د تّيكستيل ؤ لحوايج.